ལ་གྱི་གླུ་གཞས།
དེ་མིན་གཞན་གྱི་ལས་གཞས།
པད་ཁ་ཡག་ན་ཡག་ཤོག །
:
པད་ལོ་ཉེས་ན་ཉེས་ཤོག །
བྲག་ལ་སྐད་ཤར་རྒྱག་པར། །
པད་ལོའི་དགོས་པ་མི་འདུག །
རྣང་རྩིག་དམན་ཆུང་བུ་མོ། །
རྣང་མ་ཀྱོག་ཀྱོག་མ་རྩིག །
རྣང་མ་ཀྱོག་ཀྱོག་བརྩིགས་ན། །
ཡུར་མ་རྒྱག་དུས་དཀའ་ཡོང་། །
སྦྱག་མ་གར་འགྲོའི་ས་ལ། །
སྦྱག་ཐག་གློད་རོགས་གནང་དང་། །
སྦྱག་འཁྱེར་པུས་མོ་གཡས་པར། །
ལྷན་རྒྱས་གཟིགས་མོ་གཟིགས་དང་། །
སྦྱག་མ་འཛུགས་བཟོ་དོད་པ། །
སྦྱག་ཐག་འཐེན་བཟོ་དོད་པ། །
95

ལྷ་སའི་དམངས་ཁྲོད་གླུ་གཞས།
དེ་འདྲའི་གཞོན་པ་སྦྱག་འཁྱེར། །
ཡོད་འགྲོ་བསམ་པ་མ་བྱུང་། །
རྒྱག་དབྱུག་མ་བཞི་བུ་བཞི། །
ཨ་ལྕེ་སྣང་སའི་རྒྱག་དབྱུག །
སྣང་ས་ཆོས་ལ་ཐད་ཀྱང་།
རྒྱག་དབྱུག་ཞོག་རོགས་གནང་དང་། །
ཁབ་དེ་ཁབ་མདའ་མ་འཕྲོད། །
སྐུད་པ་རྒྱུ་རྩི་ལུག་སོང་། །
ལྕུང་མོས་མཛུབ་མོའི་རྩེ་ནས། །
བྱ་ར་ལྟ་གིན་བསྡད་བཞག །
སྦྱག་མ་གར་འགྲོའི་ས་ལ། །
སྦྱག་ཐག་གློད་རོགས་གནང་དང་། །
སྦྱག་ཐག་དམན་ཆུང་བུ་མོར། །
བློས་སུ་འཁེལ་བ་གནང་དང་། །
96

དང་པོ། ངལ་རྩོལ་གྱི་གླུ་གཞས།
ཞིང་ལ་ཆུ་ཞིག་བཏང་ཡོད། །
ཞིང་ལ་ལུད་ཅིག་བརྒྱབ་ཡོད། །
ཆུ་ལུད་འཛོམས་པའི་ཞིང་ཁས། །
ལོ་ལེགས་ཡོང་བ་གནང་དང་། །
ཤིང་དེ་སྟག་པ་ཡིན་མིན། །
སྟ་རེ་གཞུས་ནས་ལྟོས་དང་། །
ཞིང་ཁར་ལས་ལ་བརྩོན་མིན། །
རྨོན་པ་རྒྱག་བཟོར་ལྟོས་དང་། །
ཡ་ལ་རྟ་ཕོར་བཞོན་ཡོད། །
རྟ་ཕོ་སྦོ་ནག་རྟིང་དཀར། །
མར་ཞོང་རྡོ་རོག་སྦོལ་ཡོད། །
དངུལ་དཀར་མེ་ལོང་སྦོལ་ཡོད། །
པད་ཁ་སྣུམ་ལ་གཏོང་བར། །
དཀའ་ལས་འདི་འདྲ་ཡོད་ན། །
སྣུམ་གྱི་ཕྱེ་མར་ཟ་མཁན། །
ལས་དང་ལ་ཡོགས་རྒྱོབ་ཤོག །
97

ལྷ་སའི་དམངས་ཁྲོད་གླུ་གཞས།
སྲན་མ་ཧྥིང་ལ་གཏོང་བར། །
དཀའ་སྡུག་འདི་འདྲ་ཡོད་ན། །
སྲན་མའི་ལབ་ཧྥིང་ཟ་མཁན། །
ལས་དང་ལ་ཡོགས་རྒྱོབ་ཤོག །
ལས་ལ་གཡོ་ཟོལ་མེད་པ། །
ཁ་ཚང་ནང་གི་ལས་རེད། །
མི་ཚོས་རེ་རེ་གཞུ་དུས། །
ང་རས་རེ་རེ་གཞུ་དགོས། །
ཡུལ་སྟོད་རྩྭ་སྣ་འཛོམས་པ། །
ཡུལ་སྨད་ཆུ་སྣ་འཛོམས་པ། །
ཙ་རིའི་ཡུལ་སྟོད་ཡུལ་སྨད། །
ཤྭ་བ་སྐྱིད་ཉལ་རྒྱག་ས། །
ཆུ་གཞུང་འབྲས་ཤིག་བཏབ་པས། །
འབྲས་ལོ་སེར་བས་བརྡུངས་སོང་། །
སྤྲིན་པ་སངས་རྒྱས་ཡིན་ཟེར། །
ནམ་མཁའི་དཀྱིལ་ནས་ཡལ་སོང༌། །
98

དང་པོ། ངལ་རྩོལ་གྱི་གླུ་གཞས་
ཕ་ཡུལ་ཨ་མའི་ཕྱོགས་ལ། །
བྱམས་པའི་རོགས་ཞིག་གནང་དང་། །
བུ་མོ་མི་ཡི་ཡུལ་ལ། །
རང་མགོ་ཐོན་བཞག་གསུང་རོགས། །
ཕར་རི་དེ་ནི་གཡང་རེད། །
ཚུར་རི་དེ་ནི་བྲག་རེད། །
བུ་མོ་འདི་རུ་མི་སྡོད། །
ཆུ་གཞུང་བརྒྱུད་དེ་ལོག་འགྲོ། །
ཆུ་ལ་ཀོ་གྲུ་ཡོད་ནས། །
རབ་ལ་བརྒལ་དགོས་བྱུང་ན། །
མཉན་དཔོན་ཁྱེད་ལ་ཞུ་བ། །
བརྒྱབ་དང་མ་བརྒྱབ་མི་འདུག །
ཞིང་ལ་སྲན་མ་བཏབ་ནས། །
རྩམ་པ་ཉོ་དགོས་བྱུང་ན། །
གྲོ་དང་སྲན་མའི་མ་སོན། །
བཏབ་དང་མ་བཏབ་མི་འདུག །
99

ལྷ་སའི་དམངས་ཁྲོད་གླུ་གཞས།
གོས་ལ་ལྷན་པ་བརྒྱབ་ནས། །
དྲོ་རུ་འགྲོ་ཡས་མེད་ན། །
ཁབ་དང་སྐུད་པའི་ས་རུ། །
ངོ་རུ་ཚ་པོ་བྱས་སོང་། །
ཇོ་བོ་དེ་བུམ་པའི་ཐང་ལ། །
འགྲོས་ཆེན་རྟ་ཕོས་བསུས་བཞག །
སྲང་ལམ་སྦུག་སུབ་དོག་ཀྱང་། །
གླིང་བུ་བཏང་ནས་ལོག་འགྲོ། །
ཡུལ་དེ་གླིང་དཀར་སྟོད་ལ། །
སྟག་ཤར་གེ་སར་རྒྱལ་པོ། །
གེ་སར་རྒྱལ་པོའི་ཞལ་ནས། །
སྟག་ཤར་ཡར་ཤོག་གསུང་གིས། །
སྟག་ཤར་ཡར་ཡར་ཡོང་བར། །
དགྲ་བོ་བརྟུལ་ཤོག་གསུང་གིས།། །
དགྲ་བོ་བརྟུལ་ལ་འགྲོ་བར། །
མདའ་གྲི་མདུང་གསུམ་དགོས་ཀྱིས། །
100

དང་པོ། ངལ་རྩོལ་གྱི་གླུ་གཞས།
ཡུལ་དེ་གླིང་དཀར་སྨད་ལ། །
དམན་ལ་སེང་ལྕམ་འབྲུག་མོ། །
སེང་ལྕམ་འབྲུག་མོའི་ཞལ་ནས། །
དམན་ཆུང་ཡར་ཤོག་གསུང་གིས། །
དམན་ཆུང་ཡར་ཡར་ཡོང་བར།། །
གཉེན་མགོ་སྐྱོང་ཤོག་གསུང་གིས། །
གཉེན་མགོ་སྐྱོང་ལ་འགྲོ་བར། །
ཆང་དང་ཇ་ཁྲ་དགོས་ཀྱིས། །
རྒྱལ་རྩེ་གནས་རྙིང་གཞུང་ལ། །
ལྟད་མོ་བལྟ་བར་ཕྱིན་པས། །
བདག་ལ་དབང་ཆེན་དཔོན་པོས། །
བཀྲ་ཤིས་མདའ་དར་བཙུགས་བྱུང་། །
ཚུར་ལ་བཙུགས་པའི་མདའ་དར། །
ཕར་ལ་བཞེས་རོགས་གནང་དང། །
བདག་ལ་ཡབ་ཡུམ་གཉིས་ཀྱི། །
བཀའ་བཀྱོན་གནང་གི་འདུག་གོ །
ཏ་ལ་ལ་མོའི་རྩེ་ནས། །
101

ལྷ་སའི་དམངས་ཁྲོད་གླུ་གཞས།
སྐད་ལ་ལན་གསུམ་བཏང་ཡོད། །
ཐ་མ་སྐད་ལན་མ་བྱུང་། །
སེམས་པ་གཏིང་ནས་སྐྱོ་བྱུང་། །
རི་ཀླུང་གནམ་ལས་ཚེབ། །
རྒྱུ་ནོར་རི་ཀླུང་ཁེངས་འདུག །
དཔོན་པོ་སྐུ་དབང་བཙན་པས། །
ལྕེ་བར་ཐེལ་ཙེ་བརྒྱབ་འདུག །
སྤ་མ་བ་ལུ་གཉིས་པོ། །
འཁྲུངས་ས་གཅིག་ནས་ཡིན་ཀྱང་། །
བ་ལུ་ཁ་མདོག་ཚེ་ནས། །
རང་རང་སོ་སོར་གྱེས་སོང་། །
བལྟས་ཀྱང་མིག་གིས་མ་མཐོང་། །
རི་བོ་སྨུག་པས་བསྒྲིབས་སོང་། །
འབོད་ཀྱང་སྐད་ནི་མི་ཚོར། །
སྐད་སྒྲ་རླུང་བུས་འཁྱེར་སོང་། །
102

དང་པོ། ངལ་རྩོལ་གྱི་གླུ་གཞས།
སྔོན་ཆད་ཕ་མ་བཟང་པོའི། །
གཅེས་ཕྲུག་རབ་དང་རིམ་པ། །
ད་ཆ་རི་གནམ་མཚམས་ཀྱི། །
ཨ་བྲའི་ལུས་ལས་སྐྱོ་བ། །
རྒྱ་གར་ཤར་རིའི་རྩེ་ལ། །
ཁྱི་ར་ལོ་གསུམ་བརྒྱབ་ཀྱང་། །
ཝ་མོ་གྲ་ལོ་ཡག་པ། །
བུ་ཆུང་བདག་ལ་མ་བྱུང་། །
གནམ་ལ་འབྲུག་སྒྲ་སྒྲོགས་ཀྱང་། །
ས་ལ་སྦྲང་ཆར་མི་འབབ། །
ལུང་པ་མཁའ་ཀླུང་མཐོ་ཡང་། །
ཕྱུགས་ལ་འགྱུར་བ་མི་འགྲོ། །
སྲང་གང་སྤྲད་པའི་དར་ལྕོག །
པད་ལའི་ཕྱོགས་ལ་བཙུགས་ཡོད། །
རླུང་རྟ་སྐྱེ་མིན་གང་ཤེས། །
གཏམ་གསུམ་སྐད་ཀྱིས་ཆོད་སོང༌། །
103

ལྷ་སའི་དམངས་ཁྲོད་གླུ་གཞས།
སྐྱིད་པོ་སྐྱིད་ལོས་ཡོད་མེད། །
སྤེན་སྐྱད་ཁོག་པ་བསྔོགས་དང་། །
ཟངས་རི་རི་ཐག་ཉེ་ནས། །
སྤེན་སྐྱིད་རི་ལ་ཤོར་སོང་། །
ཕར་རིའི་སྤང་གི་ལྡེབས་ནས། །
གོང་མོས་ཀོ་ཀོ་ཟེར་གྱིས། །
གོ་བ་ཅན་གྱིས་བལྟས་ན། །
རྒན་རྒོན་རི་ལ་ཆས་འགྲོ། །
ཁྱེད་ཅག་གང་ནས་ཡིན་པ། །
གནས་ཚུལ་ང་ལ་ཤོད་དང་། །
ལ་མོའི་རྒྱབ་ཀྱི་སྤུན་མཆེད། །
སྐྱིད་སྡུག་གང་འདྲ་འདུག་གམ། །
ཉི་མ་ཤར་བའི་དང་པོ། །
བྲག་སྟོད་ཡར་ལ་ཤར་སོང་། །
ང་ཡང་བྲག་སྟོད་ཡ་གིའི། །
རྒོད་པོ་ཡིན་ན་དགའ་བ། །
104

དང་པོ། ངལ་རྩོལ་གྱི་གླུ་གཞས།
ཉི་མ་རིང་པོ་ཐུང་པོ། །
ཚེ་རིང་ལ་མོ་བརྒྱབ་སོང་། །
ང་ནི་ཚེ་རིང་ལ་མོའི། །
ལ་རྫས་ཡིན་ན་དགའ་བ། །
བྲག་རི་གཡང་གཟར་ཅན་གྱི།
རྒོད་པོའི་ལུས་ལ་མ་ལེན། །
ཆུ་མོ་རྦ་ཀློང་འཁྲུག་པའི། །
ཉ་མོའི་ལུས་ལ་མ་ལེན། །
ཤར་རི་བྲག་གི་ལྡེབས་ལ། །
ཆོ་ལོའི་ལྗང་ཕྲུག་སྣ་ལྔ། །
ཆོ་ལོ་བློ་ལ་ཡོད་ཀྱང་། །
བྲག་ལ་ལམ་བུ་མི་འདུག །
ཆུ་མོས་བཀྱག་པ་མ་གཏོགས། །
ཟམ་པས་གཡང་ལ་གཡུགས་བྱུང་། །
ཉ་མོས་ཟིན་པ་མ་གཏོགས། །
མཚོ་མཐའ་སྐོར་ལ་ཁྲིད་བྱུང༌། །
105

ལྷ་སའི་དམངས་ཁྲོད་གླུ་གཞས།
ཨ་མ་ཇོ་མོ་ཁ་བྲག །
གནས་སྒོ་འབྱེད་རོགས་གནང་དང་། །
བུ་མོ་ལས་མ་དག་གི། །
མཐོལ་བཤགས་འབུལ་དགོས་ཡོད་དོ། །
ཕ་ཡུལ་ཡོད་ད་ཡོད་དེ། །
རི་རྒྱལ་ལྷུན་པོས་བསྒྲིབས་སོང་། །
རི་རྒྱལ་ལྷུན་པོ་ཨོ་ཤེས། །
ཕ་ཡུལ་སྟོན་རོགས་གནང་དང་། །
ལྗང་པས་ཤོབ་ཤོབ་མ་ཟེར། །
སྐྱེད་ཚལ་ཀླུ་ལྡིང་དྲན་བྱུང་། །
དྲིལ་བུས་སིང་སིང་མ་ཟེར། །
བླ་མའི་ཆོས་ར་དྲན་བྱུང་། །
ཀ་བ་གདུང་མས་འཁྱོག་པ། །
ཇོ་ཤག་ཡིད་བཞིན་ནོར་བུ།
བུ་མོ་ཨ་མས་འཁྱོག་པ། །
ལས་ཡོང་པ་སངས་བུ་ཁྲིད། །
106

དང་པོ། ངལ་རྩོལ་གྱི་གླུ་གཞས།
ཕ་མ་གཅིག་གི་ཕྲུ་གུ །
ཡིན་ད་ང་ཡང་ཡིན་ཏེ། །
ཁྲ་ཆུང་མིག་གི་འོག་ནས། །
ཕ་མས་དབྱེ་ཡང་བཏང་བྱུང་། །
ང་ཚོ་གཅིག་ལ་སྒྲིལ་ཤོག །
ང་ཚོ་གཉིས་ལ་སྒྲིལ་ཤོག །
ང་ཚོ་ཁ་བཏགས་དཀར་པོའི། །
རྒྱུ་དང་སྤུན་ལ་སྒྲིལ་ཤོག །
སྦྱག་མ་འཛུགས་བཟོ་དོད་པ། །
སྦྱག་ཐག་འཐེན་བཟོ་དོད་པ། །
དེ་འདྲའི་གཞོན་པའི་སྦྱག་ཁྱེམ། །
ཡོད་འགྲོ་བསམ་པ་མ་བྱུང་། །
ཁ་ཞིག་ཁ་རོག་མ་སྡོད། །
སྙན་པའི་གླུ་ཞིག་ཐོངས་དང་། །
སྙན་པའི་གླུ་ཞིག་བཏང་ན། །
ལས་ལ་དཀའ་ལས་མི་འདུག །
107

ལྷ་སའི་དམངས་ཁྲོད་གླུ་གཞས།
སེམས་པས་ལུས་པོ་མ་སྐུལ། ། ་
ལུས་པོ་ས་རྡོ་ཡིན་པ། །
སེམས་པས་ལུས་པོ་སྐུལ་ན། །
བྱ་ཕོའི་སྒྲོ་ལས་ཡང་ང་། །
སྦྱག་མ་གང་འགྲོའི་ས་ལ། །
སྦྱག་ཐག་གློད་རོགས་གནང་དང་། །
སྦྱག་ཐག་དམན་ཆུང་བུ་མོས། །
བློས་སུ་གཏོང་གི་མ་རེད། །
ལས་ལ་གཡོ་ཟོལ་མེད་པ། །
ཁ་ཚང་ནང་གི་ཐོ་བ། །
སྔ་དྲོ་དགོང་ལ་སྐྱེལ་མཁན། །
ང་དང་ཁྱུང་དཀར་མཛོ་ཕོ། །
ཆུང་དུས་ལས་ལ་མ་སྦྱངས། །
མང་པོའི་དཀྱིལ་དུ་སྐྱོ་བྱུང་། །
ལས་ལ་སྦྱང་སེ་སྦྱང་ན། །
སྐྱོ་སྐྱོ་རང་དང་མི་འདུག །
108

དང་པོ། ངལ་རྩོལ་གྱི་གླུ་གཞས།
ལས་ཤིག་བྱེད་ནི་བྱེད་དགོས། །
ལས་ཡུས་བཤད་ནས་གང་ཡོང་། །
མི་གཡོག་རྒྱུག་ནི་རྒྱུག་དགོས། །
མི་སེམས་བསད་ནས་གང་ཡོང་། །
ཁ་དེ་ཁ་རོག་མ་སྡོད། །
སྙན་པའི་གཞས་ཤིག་ཐོངས་དང་། །
ཕར་བལྟས་མིག་ལ་མཛེས་པ། །
ཚུར་བལྟས་ལས་ཤོག་ཆེ་བ། །
སྦྱག་མ་ས་ལ་བཙུགས་པས། །
རམ་པ་རྩེ་ལ་འཁོན་སོང་། །
སྦྱག་ཁྱེམ་པུས་མོའི་འོག་ནས། །
སྙན་པའི་གླུ་ཞིག་ལེན་དང་། །
ཁྱེམ་དེ་བལ་ཁྱེམ་སྡོང་མ། །
ནག་པོའི་ས་ལ་ཟུག་དང་། །
དཀའ་བ་སྤྱོད་པའི་ལས་དེ། །
ས་མཚམས་མ་ན་ཡོག་རེད། །
109

ལྷ་སའི་དམངས་ཁྲོད་གླུ་གཞས།
ཉི་མ་བྱང་ཆུབ་གླིང་གི །
སྟོང་སྟོང་མ་ནས་རྒས་སོང་། །
ཕོ་གཞོན་བློ་ཁ་མ་རྫོགས། །
ཉི་གཞུག་སྟོན་རོགས་གནང་དང་། །
ཆུ་ལ་རྐ་ཆས་བྱས་ཡོད། །
རྐ་འགོར་ས་ཐམ་བརྒྱབ་ཡོད།། །
སྦྱག་མ་ལག་པ་རིང་པོ། །
སྡུག་ཚོད་ཟིན་པ་དགའ་དྲག །
བྲིས་པའི་ཡི་གེ་ནག་ཆུང་། །
ཆུ་དང་ཐིགས་པས་འཇིགས་སོང་། །
མ་བྲིས་སེམས་ཀྱི་རི་མོ། །
བསུབ་ཀྱང་ཟུབ་ས་མ་རེད། །
གནས་མོའི་འཁྲུངས་ཚང་ནང་དུ། །
མ་བརྒྱབ་གོམ་པ་ཐལ་སོང་། །
གནས་མོའི་ཨ་རག་བདུད་རྩི། །
མི་འཐུང་དཀའ་མེད་བྱས་བྱུང་། །
110

དང་པོ། ངལ་རྩོལ་གྱི་གླུ་གཞས་
ཆུ་མོ་ཐད་ཤིག་ཐད་ཤིག །
ཉིན་མཚན་མེད་པར་ཐད་ཤིག །
ཉ་མོ་ང་རའི་བློ་གཏད། །
རྡོ་རྗེ་བྲག་ལ་བཅོལ་ཡོད། །
བྲག་ལ་འུག་པའི་སྐྱོ་རོགས། །
ཆུ་ལ་ཉ་མོའི་སྐྱོ་རོགས། །
རྣལ་འབྱོར་དབེན་པ་འགྲིམས་པར། །
མ་དང་མཁའ་འགྲོའི་སྐྱོ་རོགས། །
ཞིང་དང་མུ་ཁའི་བར་ལ། །
རྟ་པོ་རྟོད་ཐག་བརྒྱབ་ཡོད། །
ལས་འཕྲོ་ཡོད་པ་མིན་ནམ། །
རྟ་ཕོས་ལྗང་པ་ཟ་གིས། །
ཨ་མ་ལགས་ཝ་ཡེ། །
ལགས་ཞུས་པས་གྲྭ་སྤྱི། །
གྲྭ་སྤྱི་སྟོ
སྤྱི་སྟོད་ལ་དགོན་པ་ཆགས། །
གྲྭ་སྤྱི་སྨད་ལ་གླིང་ཁ་ཆགས། །
111

ལྷ་སའི་དམངས་ཁྲོད་གླུ་གཞས།
དབེན་པའི་རི་ཁྲོད་སྟེང་ལ་ཆགས། །
ཆོས་མ་བྱེད་ཉི་མ་མ་སྤྲོ། །
རྒྱལ་བའི་བཀའ་ལ་མི་འདུག །
སུས་ཟེར་གྱི་འདུག །
ངའི་རྩར་ཁྲིད་ཤོག །
བཙས་མ་བརྔ་ལ་བཏང་ཆོག །
ཨ་མ་ལགས་ཝ་ཡེ། །
བྱ་ཕོ་དཀར་པོ་གདང་ལ་འཁྱུད། །
བྱ་སྐད་སྙན་པོ་ས་ལ་བབས། །
ས་ཡི་ས་གཞི་གྲོ་མ། །
ཁྱེད་ཀྱི་ནོར་བུ་ལེན་པར་ཕྱིན་ན། །
ང་ཡང་ནོར་བུ་ལེན་པར་འགྲོ་གི། །
ནོར་བུ་ཡོང་གིས་སྒོ་ཕྱེ། །
མགྲོན་པོ་ཡོང་གིས་ཁྱི་ཁོགས། །
མཆོད་ཆས་རྫ་ཡི་དཀྲུག་མ་འདི་ཚོ། །
དཀྲུག་མ་མཁས་པས་དཀྲུག་ཅིག་བརྒྱབ། །
ཕྱིས་བདར་མཁས་པས་ཕྱིས་ཤིག་བརྒྱབ། །
ཕྱི་ལ་མེ་ཏོག་པད་མ་བརྒྱབ། །
ནང་ལ་མེ་ཏོག་གཡུ་ལོ་བརྒྱབ། །
112

དང་པོ། ངལ་རྩོལ་གྱི་གླུ་གཞས།
པད་ལ་གཡུ་ལ། །
མཆོད་མཁན་ལ་གང་ཞུས། །
མ་མཆོད་མཁན་ལ་དོ་ཞུས། །
ར་བཟི་སྐྱུར་འགོང་ཤོད་མཁན།། །
ཕོར་དོག་གང་མ་སྟེར། །
ཨ་མ་ལགས་ཝ་ཡེ། །
ང་ཚོ་འདུག་སེ་མ་སྡོད། །
ས